Kumppanuuspatteristo

Nappiparisto - vertaisvoimaa oppimisympäristöjen kehittämiseen -hankkeen parissa työskentelee ohjausryhmänä niin sanottu kumppanuuspatteristo, joka koostuu yhteistyökumppaneista ympäri Suomea. Hankkeen toimintaa ohjaavan kumppanuuspatteriston ytimen muodostavat yhteistyökumppanimme, jotka ovat yhteistyösopimuksin sitoutuneet yhteiseen työskentelyyn. Kumppanuuspatteriston kutsutut jäsenet ovat tehneet valtakunnallisesti merkittävää työtä painopistealallaan. Rahoittajan edustajana kumppanuuspatteristossa on ollut asiantuntija Minna Taivassalo-Salkosuo Opetushallituksesta. Tarpeen ja teeman mukaan työskentelyyn on kutsuttu mukaan oppimisympäristöhankkeiden edustajia ja muita asiantuntijavieraita. Koko hankkeen ajan mukana ovat olleet myös laajennetun työssäoppimisen kokeiluhankkeiden koordinaation, läpäisyn tehostamisen valtakunnallisen hankekoordinaation ja Koordinaatio Kumppanuus –hankkeen edustajat.

Kumppanuuspatteriston keskeisin tehtävä on luotsata yhteistä toimintaa verkossa, nostaa esiin kiinnostavia ja tärkeitä aiheita, sekä vahvistaa seminaareissa jaettava tieto valtakunnallisesti kattavaksi tietopaketiksi oppimisympäristöjen teema-alueet huomioiden. Kumppanuuspatteriston rooli on erittäin merkittävä esimerkiksi erilaisten seminaarien ja tapahtumien järjestelyssä sekä kehittämishankkeiden vertaisarviointien ja -kehittämisen parissa. Kumppanuuspatteristo palaveeraa säännöllisesti joka kuukausi.


 * Kumppanuuspatteristo ja painopistealueet:**

- Tulevaisuuden oppimisympäristöt, Center of Internet Excellece CIE (Pasi Mattila) - Sosiaalinen media ja yrittäjyys, Salon seudun koulutuskuntayhtymä (Johanna Rintanen) - Etäopetus / opetuksen jakaminen oppilaitosten välillä, Rovaniemen koulutuskuntayhtymä (Riitta Karusaari) - Oppimispelit, Jyväskylän koulutuskuntayhtymä (Henry Paananen, Birgitta Mannila) - Hankkeiden toimintaympäristöt sekä koordinointiympäristöjen kehittäminen ja neuvonta, Espoon koulutuskuntayhtymä Omnia/InnoOmnia (Mervi Jansson) - Virtuaaliset oppimisympäristöt, Itä-Suomen yliopisto (Teemu Moilanen) - rahoittajan edustaja Minna Taivassalo-Salkosuo, OPH